વીજ લાઈનનું કામ ચાલુ હોય તે દરમિયાન વીજ વાયરથી બચવા બાઈક ચાલકે બ્રેક મારતા અકસ્માત સર્જાયો; અણીયારાના કોળી યુવાનના મોતથી પરિવારમાં ક્રૂણ કલ્પાંત: ખારચીયા નજીક દુર્ઘટના સર્જાતા અને ગેસ ગળતરનાં ડરે લોકો ભયભીત: ત્રણ ગામનો વીજ પૂરવઠો બંધ કરાયો રાજકોટ-આટકોટ હાઈવે પર ખારચીયા ગામ પાસે આવેલી માધવ હોટલ સામે ગઈકાલે સાંજના સમયે વીજ લાઈનનું કામ ચાલુ હોય તે દરમ્યાન વીજ વાયરથી બચવા બાઈક સવારે બ્રેક મારતા પાછળથી આવતા એલ. પી. જી. ગેસના ટેન્કરે ઠોકરે ચડાવી ટેન્કર પલ્ટી ખાઈ જતા બાઈક ચાલકનું મોત નિપજયા બાદ ગેસ ગળતરના ભયના કારણે લોકોમાં નાસભાગ મચી ગઈ હતી.
રાજકોટ-આટકોટ હાઈવે પર ગેસ ટેન્કર પલ્ટી ખાઈ જતા બાઈક સવારનું મોત